CELEX: 62010TN0070
Language: el
Date: 2010-02-19 00:00:00
Title: Υπόθεση T-70/10: Προσφυγή της 19ης Φεβρουαρίου 2010 — Feralpi κατά Επιτροπής

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/61
            
         Προσφυγή της 19ης Φεβρουαρίου 2010 — Feralpi κατά Επιτροπής
   (Υπόθεση T-70/10)
   2010/C 100/91
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Feralpi Holding SpA (Brescia, Ιταλία) (εκπρόσωποι: G. Roberti, avvocato, I. Perego, avvocato)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη πράξη·
            
         
               —
            
            
               να ακυρώσει ή να μειώσει το πρόστιμο που της επιβλήθηκε με την προσβαλλόμενη απόφαση·
            
         
               —
            
            
               να καταδικάσει την καθής στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Feralpi Holding προβάλλει τους ακόλουθους λόγους ακυρώσεως:
   
               —
            
            
               παραβίαση της αρχής της συλλογικότητας, κατά το μέτρο που η Επιτροπή δεν υπέβαλε στο Σώμα των Επιτρόπων κείμενο της προσβαλλόμενης αποφάσεως περιέχον το σύνολο των αναγκαίων πραγματικών και νομικών στοιχείων·
            
         
               —
            
            
               εσφαλμένος καθορισμός της νομικής βάσεως. Συναφώς υποστηρίζει ότι η Επιτροπή δεν είχε τη δυνατότητα να στηρίξει την προσβαλλόμενη απόφαση με την οποία διαπιστώνεται παράβαση του άρθρου 65 ΕΚΑΧ του κανονισμού 1/2003, αφής στιγμής καταργήθηκε η Συνθήκη ΕΚΑΧ·
            
         
               —
            
            
               παραβίαση των δικαιωμάτων άμυνας. Ισχυρίζεται συναφώς ότι η Επιτροπή δεν απέστειλε στην Feralpi Holding κοινοποίηση των αιτιάσεων και δεν ήταν σε θέση να ασκήσει να δικαιώματα αυτά άμυνάς της. Η Επιτροπή, επίσης, επέβαλε στη Feralpi Holding απρόσφορες προθεσμίες και παρεμπόδισε το δικαίωμα προσβάσεως το οποίο της έχει απονεμηθεί·
            
         
               —
            
            
               μη τήρηση των κριτηρίων καταλογισμού παραβάσεως. Κατά την προσφεύγουσα, η Επιτροπή εσφαλμένως καταλόγισε στη Feralpi Holding παράβαση, χωρίς να λάβει υπόψη τις τροποποιήσεις της εταιρικής της διαρθρώσεως που επήλθαν εν τω μεταξύ·
            
         
               —
            
            
               ομοίως, υποστηρίζει ότι μη λαμβάνοντας υπόψη την υφιστάμενη σχέση υποκαταστάσεως μεταξύ των ράβδων οπλισμού σκυροδέματος και των λοιπών προϊόντων της βιομηχανίας σιδήρου, όπως δοκοί και πλέγματα, η Επιτροπή έσφαλε κατά τον καθορισμό της οικείας αγοράς και απέρριψε αναιτιολογήτως την κοινοτική διάσταση της οικείας γεωγραφικής αγοράς·
            
         
               —
            
            
               επίσης, ισχυρίζεται ότι η Επιτροπή χαρακτήρισε την αναλυόμενη στην απόφαση πρακτική ως ενιαία, σύνθετη και διαρκή παράβαση των κοινοτικών αρχών περί ανταγωνισμού, υποστηρίζοντας ότι η Feralpi Holding συμμετείχε σε αυτήν την παράβαση, παραβαίνοντας ως εκ τούτου το άρθρο 65 ΕΚΑΧ και προβαίνοντας σε εσφαλμένη εκτίμηση των πραγματικών περιστατικών.
            
         Τέλος, η προσφεύγουσα υποστηρίζει ότι η καθής καθόρισε εσφαλμένα το ύψος του προστίμου.